მომოკო კოჩი

მომოკო კოჩი ( 河内 桃子, Kōchi Momoko; დ. 7 მარტი 1932 — გ. 5 ნოემბერი, 1998), დაბადებული როგორც Momoko Ōkōchi (იაპ. 大河内 桃子, Ōkōchi Momoko) — იაპონელი კინოს, თეატრისა და ტელევიზიის მსახიობი.Profile, allmovie.com; retrieved May 2010

იგი ყველაზე მეტად ცნობილია „გოძლიაში“ შესრულებული ემიკო იამანეს როლით (რომელიც მან 1995 წელს განმეორებითაც ითამაშა ფილმში „გოძილა vs. დესტოროია“) და ასევე ფილმში „მისტერიულები“, სადაც ჰიროკო ივამოტოს განასახიერებდა.

პირადი ცხოვრება

კოჩის პაპა მამის მხრიდან იყო ვისკონტი მასატოში ოკოჩი — იაპონიის ეროვნული სამეცნიერო-კვლევითი ინსტიტუტის, რიკენის მესამე დირექტორი; მისი მამა, მხატვარი, მასატოშის მეორე შვილი იყო.Saitō, Ken. 大河内正敏: 科学・技術に生涯をかけた男. 日本経済評論社, 2009. Retrieved 18 April 2016. 大河内松平家（吉田藩）. Reichsarchiv. Retrieved December 2015. 大河内子爵家 吉田藩主 . 直球感想文 和館. Retrieved 14 February 2016.  მისი ქმარი, ტელევიზიის პროდიუსერი სადატაკა ჰისამაცუ, რომელთანაც ჰყავდა ერთი ქალიშვილი,メッセージありがとうございました. Retrieved 14 July 2016.  იყო ჰისამაცუ-მაცუდაირას კლანის შთამომავალი, რომელიც მართავდა იმაბარის სამფლობელოს.久松松平氏（御家門・伊予今治藩家系）. Reichsarchiv. Retrieved December 2015. 

ბიოგრაფია

იაპონიის ქალთა უნივერსიტეტთან არსებული საშუალო სკოლის დასრულების შემდეგ, კოჩიმ ოფისში დაიწყო მუშაობა,Kikuchi, Hiroshi. 文藝春秋 - Volume 77. 1999. Retrieved 18 April 2016.  თუმცა 1953 წლის აპრილში შეუერთდა Toho-ს New Face პროგრამას,Lentz, Harris M. Obituaries in the Performing Arts. McFarland & Company, 1998. Retrieved 14 April 2016. სხვა ახალბედა მსახიობებთან ერთად, რომელთა შორის იყვნენ: აკირა ტაკარადა, კენჯი საშარა, იუ ფუჯიკი და მასუმი ოკადა (შემდგომში ნიკაცუ). მისი პირველი როლი იაეკო ფილმში „მოწიფული ქალის გული“ (女心はひと筋に, Onna gokoro wa hitosuji ni). ერთი წლის შემდეგ იგი გადაიღეს რეჟისორ კაჯირო იამამოტოს ფილმებში.

იამამოტოს ერთ-ერთ ნამუშევარში იხილა კოჩის თამაში მისმა მოწაფემ, იშირო ჰონდამ, რომელიც იმ დროს მუშაობდა სამეცნიერო ფანტასტიკის ჟანრის ფილმზე „გოძილა“. ჰონდამ იგი შეარჩია მთავარი ქალის როლისთვის — ემიკო იამანეს გამოსახატად. მიუხედავად იმისა, რომ ეს როლი ფილმის რომანტიკული ხაზის ცენტრალურ ფიგურად გვევლინებოდა, სწორედ მას ეკისრებოდა ძირითადი სიუჟეტის გადაწყვეტის წინაპირობის შექმნა. მიუხედავად მცირე სამსახიობო გამოცდილებისა, კოჩიმ როლი მაღალი პროფესიონალიზმით შეასრულა.

„გოძილაში“ წარმატების შემდეგ, კოჩიმ არაერთი საინტერესო როლი შეასრულა, მათ შორის „ნახევრად ადამიანსა“ და „მისტერიულებშ“. 1958 წელს მან დატოვა ტოჰო, რათა აქტიური პროფესიული სამსახიობო განათლება მიეღო.

ერთი წლის შემდეგ მან დაიწყო მსახიობობის ფორმალური შესწავლა ცუტომუ იამაძაკისა და კუმი მძუნოს ხელმძღვანელობით და შემდგომ შეუერთდა თეატრალურ დასს. მისი თეატრალური დებიუტი შედგა უილიამ შექსპირის „მეთორმეტე ღამეში“. შემდეგ წლებში კინოში ნაკლებად ჩნდებოდა და ძირითადად თეატრში თამაშობდა (მათ შორის „ვენეციელი ვაჭარში“, „მაკბეტში“), ხოლო ზოგჯერ მონაწილეობდა სატელევიზიო რეკლამებსა და დრამებში (მათ შორის შოკო ცუნაშის როლში სერიალში „მადლობა“ (ありがとう, Arigatō), 1972–1973 წლებში კიოში კოდამასთან ერთად).

კოჩი რამდენიმე წუთით გამოჩნდა TBS-ის დრამებში, რომლებსაც ფუკუკო იში იღებდა და სუგაკო ჰაშიდა წერდა. შემდგომ წლებში იგი მონაწილეობდა სერიალში მსახიობ კუნიჰიკო მიტამურასთან ერთად.

1995 წელს რეჟისორმა ტაკაო ოკავარამ შესთავაზა კოჩის, კვლავ შეესრულებინა ემიკო იამანეს როლი ფილმში „გოძილა vs. დესტოროია“. მიუხედავად იმისა, რომ ოკავარა ძირითადად ახალგაზრდა მსახიობებთან მუშაობდა, მასზე დიდი შთაბეჭდილება მოახდინა კოჩის სრულყოფილმა მომზადებამ და კონცენტრაციამ. მისი ყველა სცენა ერთ დღეში ჩაიწერა და მისმა როლმა მთელი იაპონიის ყურადღება მიიპყრო. მოგვიანებით, CNN-თან ინტერვიუში, კოჩი იხსენებდა:
Ryfle, Steve. Japan's Favorite Mon-star: The Unauthorized Biography of "The Big G". Toronto: ECW Press, 1998. Retrieved 14 April 2016.

1997 წლის 19 ივლისს გამოვიდა კოჩის ბოლო ფილმი — „რიოკანი“ (良寛).

იმავე წლის ბოლოს მან დაიწყო ტურნე ტოჰოკუს რეგიონში ჰაიუძასთან ერთად, სპექტაკლით Yu no noren. ტურნეს დროს ხშირად უჩიოდა ჯანმრთელობის გაუარესებას. 1998 წლის იანვარში მას დაუდგინეს კოლორექტალური კიბო. დაავადება სწრაფად პროგრესირებდა. ოპერაციის ჩატარება ექიმებმა მიზანშეწონილად აღარ მიიჩნიეს. ერთი წლით ადრე, 15 დეკემბერს, ის უკანასკნელად გამოვიდა სცენაზე იამაგატის პრეფექტურაში, ცურუოკაში.Gekkan shinbun daijesuto - Volume 33. 1999. Retrieved 18 April 2016.  

მსახიობი საავადმყოფოში მკურნალობდა გარდაცვალებამდე, 1998 წლის 5 ნოემბრამდე. გარდაიცვალა 66 წლის ასაკში, ტოკიოს იაპონიის წითელი ჯვრის სამედიცინო ცენტრში.Gekkan shinbun daijesuto - Volume 33. 1999. Retrieved 18 April 2016.   სიკვდილამდე ერთ კვირით ადრე, 29 ოქტომბერს, იგი კათოლიკურ ეკლესიაში მოინათლა მარიას სახელით, მფრინავ ფილიპოს კონდოს მიერ. პანაშვიდი გაიმართა 9 ნოემბერს წმინდა იგნატეს ეკლესიაში. მისი სამარე ტაიტოს რაიონში, იანაკას სასაფლაოზე მდებარეობს.河内桃子. 谷中・桜木・上野公園裏路地ツアー. Retrieved 14 February 2016. 

კოჩი მონაწილეობდა კათოლიკურ რელიგიურ რადიოგადაცემებში Light of the Heart (心のともしび) და Taiyō no hohoemi (太陽のほほえみ), რის გამოც 1996 წელს პაპმა იოანე პავლე II-მ იგი ორჯერ დააჯილდოვა.河内桃子. 谷中・桜木・上野公園裏路地ツアー. Retrieved 14 February 2016. 

ეპიზოდები

ბავშვობიდანვე კოჩი ამაყობდა ფოტოთი „ჩემი საყვარელი“, რომელშიც იგი პაპასთან — მასატოშისთან ერთად იყო გამოსახული.

1957 წლის 31 დეკემბერს კოჩი ესტუმრა სან-პაულუს, ტოჰოს ბრაზილიურ ფილიალს მაჩიკო კიტაგავასთან ერთად (რომელიც მოგვიანებით კიოში კოდამას მეუღლე გახდა). შემდეგ ისინი გაემგზავრნენ ნიუ-იორკში, იაპონური კინოს გამოფენაში მონაწილეობის მისაღებად. 1958 წლის 12 თებერვალს დაბრუნდნენ იაპონიაში. იმ პერიოდში საერთაშორისო მოგზაურობის ლიბერალიზაცია ჯერ კიდევ ახალი დაწყებული იყო, ამიტომ სან-პაულუსა და ნიუ-იორკის ვიზიტები განსაკუთრებით მნიშვნელოვანი იყო.

Film
 წელი სახელწოდება როლი შენიშვნები 1953    იაეკო  1954    მარიკო   მარიკო   ჩიიკო Godzilla  ემიკო იამანე  1955    უმე ოგავა   იაიოი კოჯიმა   იუკიე მიიაკე    ნახევრად ადამიანი  მაჩიკო ტაკენო   ჩიეკო  1956    იოშიკო ოკამოტო   მასაკო   ეიკო     მაკი   ჰაცუკო     აცუკო შირაიში  1957    კუმიკო ნაკაგავა   მიჩიიო ჰირაოკა   იუკო   ოკიო   სენია   იოშიკო   იკუკო ასო   ჰარუე   იკუკო კოიდე მისტერიულები  ჰიროკო ივამოტო  1958     აკა, ციყვების სასახლის პრინცესა      საიოკო   ტაეკე ინოჰარა  1959    ორიე  1960    იუმი  1961    სენსეი კიჯიმა  1967    ეტოვარუს დედა   აია კოიანაგი  1969    სანაე ტაკაუამა  1971    კინუკო  1973    კიკუ ჰაიაკავა  ნამი სუნაგა  1983    ნაცუ იტამი  1984    მიცუკოს დედა  1985    აიაკო იუკი   კანე    1986    ტომიკო  1987  ტორა-სანი თამაშობს მამას  კიმიკო  1993    იოშინო ნაკატა  1995  გოძილა vs. დესტოროია  ემიკო იამანე 

რესურსები ინტერნეტში

河内桃子 at allcinema 
河内桃子 at KINENOTE 
河内桃子  at MovieWalker 
河内桃子 at ◇テレビドラマデータベース◇ 

სქოლიო

კატეგორია:დაბადებული 1932
კატეგორია:გარდაცვლილი 1998
კატეგორია:იაპონელი მსახიობები
კატეგორია:იაპონელი კინომსახიობები
კატეგორია:იაპონელი თეატრის მოღვაწეები
კატეგორია:იაპონური კინო